### Beslutningstema

Det skal i denne sag besluttes, om forslag til Kommuneplantillæg nr. 147-350, Lokalplan nr. 181-350 og dertilhørende miljøvurderingsrapport for Nature Energy Løgumkloster skal sendes i 8 ugers offentlig høring. For Teknik- og Miljøudvalget omfatter det lokalplanenerne og miljøvurderingsrapporten. For Klima, Vækst- og Udviklingsudvalget omfatter det kommuneplantillæggene.

Derudover skal det i Teknik- og Miljøudvalget besluttes, om udkast til miljøgodkendelse skal sendes i 8 ugers offentlig høring.

### Historik

Nature Energy Løgumkloster fremsendte ansøgning om Miljøvurdering og lokalplan til Tønder Kommune den 28. februar 2023.

Tønder Kommune modtog den 12. juni 2023 myndighedskompetencen for tilhørende gasdistributionsledning fra Miljøstyrelsen.

Klima-, Vækst- og Udviklingsudvalget igangsatte idéhøring og planlægning den 12. juni 2023.

Klima-, Vækst- og Udviklingsudvalget godkendte på baggrund af høringssvar at planlægning fortsatte den 4. december 2023.

### Sagsfremstilling

Projektet:

Nature Energy Løgumkloster A/S ønsker at opføre et biogasanlæg til behandling af organiske biomasser. Anlægget ønskes placeret på matr.nr. 167 Gerda Nissen, Nr. Løgum, som er placeret mellem [adresse] og Vester Terp, nordvest for Løgumkloster. Det samlede projektareal udgør ca. 30 ha.

Anlægget vil kunne behandle op til 850.000 tons biomasse pr. år, hvoraf hovedparten er husdyrgødning i fast og flydende form, afgrøder fra jordbrug og en mindre andel industriprodukter. Bygherre forventer en årlig produktion på 30 millioner Nm³ bionaturgas, svarende til ca. 21.000 husstandes opvarmningsbehov.

Realiseringen af projektet hjælper med at opfylde målene i "Vores Klimahandleplan" hvor det fremgår at 90% af husdyrgødningen skal igennem et biogasanlæg.

Dernæst hjælper det til udfasning af fossil naturgas i gasnettet.

Lokalplan:

Lokalplanen fastlægger, at planområdet må anvendes til biogasanlæg med dertilhørende bygninger og tekniske anlæg, herunder tanke, skorstene, fakler, fyringsanlæg, teknikbygninger, BMR-station, gasledning mv. samt rørforbundne eller procesrelaterede aktiviteter i tilknytning til biogasproduktion.

Lokalplanen udlægger et byggefelt, hvor al bebyggelse og volde skal placeres indenfor. I eller omkring byggefeltet må der opsættes trådhegn og der skal etableres afskærmende beplantning i form af beplantningsbælter.

Da planområdet er skrånende, måles bygningshøjder over terræn efter fastlagt niveauplan. Bygninger må ikke overstige 17 meter og tanke og rensekolonner må ikke overstige 30 meter. Mindre bygningsdele og tekniske installationer indgår i de fastsatte maksimale højder. Der må etableres nedgravede tankgårde.

Planen fastsætter bestemmelser om facade- og tagmaterialer, farver og at alle transformator-, teknikbygninger mv., farve- og udtryksmæssigt skal fremstå ensartede. Der må opsættes solceller på tagflader.

Planen giver ligeledes mulighed for at etablere bassiner og nedsivningsanlæg til håndtering af overfladevand og drænvand.

Kommuneplantillæg:

Kommuneplantillægget danner plangrundlaget for lokalplanen. Kommuneplantillægget udlægger en ny kommuneplanramme til tekniske anlæg (biogasanlæg) og opdaterer retningslinje 8.2.1 om biogasanlæg og indsætter en ny retningslinje 6.6.2.1 om risikovirksomheder.

Retningslinjen er indsat, da emnerne ikke er omtalt i Kommuneplanen og der planlægges for et biogasanlæg, der vil blive omfattet af Risikobekendtgørelsen.

Miljøvurdering:

Der er udarbejdet en miljørapport, der miljøvurderer plangrundlaget. Da det konkrete projekt, inkl. gasledning til måle- og reguleringsstationen ved [adresse], er omfattet af krav om miljøvurdering, er der ligeledes udarbejdet en miljøkonsekvensrapport. Miljørapporten og Miljøkonsekvensrapporter er sammenskrevet i en miljøvurderingsrapport, der er vedhæftet som bilag, sammen med et notat, hvor nogle af pointerne er fremhævet.

Simon Mortensen belyser de emner som fremgår af Tønder Kommunes afgrænsningsnotat. Her er input fra borgere og interessenter i høringsperioden for afgrænsningsnotatet indarbejdet. Høringsperioden blev afholdt i perioden 18. juli 2023 - 25. august 2023.

§25-tilladelsen

Forvaltningen har udarbejdet et udkast til §25-tilladelsen, der er vedhæftet sagsfremstillingen til orientering.

Nærværende projekt kræver ud over en §25-tilladelse ligeledes en miljøgodkendelse. Miljøgodkendelsen rangerer over §25-tilladelsen og der vil derfor kun fremgå vilkår i §25-tilladelsen, som ikke kan administreres i miljøgodkendelsen.

Miljøgodkendelsen

Forvaltningen har udarbejdet et udkast til miljøgodkendelse til biogasanlægget. I miljøgodkendelsen stilles vilkår til driften af anlægget bl.a. i forhold til støj, lugt og udledninger.

Udbygningsaftale

Gennem hele projektforløbet, har Nature Energy foreslået at projektet skulle bekoste de nødvendige infrastrukturforbedringer på [adresse], der knytter sig direkte til anlægget. Nature Energy har på frivillig basis opfordret til at der udarbejdes en udbygningsaftale med ophæng i Planlovens § 21 b.

Udkast til udbygningsaftale findes som bilag.

### Lovgrundlag

Planloven

Miljøvurderingsloven

Miljøbeskyttelsesloven

### Indstilling Fagchefen for Klima, Plan og Udvikling indstiller,

at forslag til Kommuneplantillæg nr. 147-350, Lokalplan nr. 181-350 og dertilhørende miljøvurderingsrapport for Nature Energy Løgumkloster sendes i 8 ugers offentlig høring,

at udkast til miljøgodkendelse godkendes og sendes i 8 ugers offentlig høring, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget, 27.februar 2025, pkt 15:**

Indstillingen anbefales.

**Beslutning fra Klima-, Vækst- og Udviklingsudvalget, 3. marts 2025, pkt. 2:**

Indstillingen anbefales.

Søren Eriksen kan ikke følge indstillingen.

**Beslutning fra Økonomiudvalget, den 19. marts 2025, pkt. 23:**

Indstillingen anbefales.

Timmy Olsen kan ikke følge indstillingen.

Åge Larsen deltog ikke i mødet.

### Beslutning

Indstillingen godkendt.

Timmy Olsen (O) kan ikke følge indstillingen.